Marokol on  suhteliselt arenenud infrastruktuur ning sotsiaalobjektide ja infrastruktuuride täiendav arendamine on olnud üks osa valitsuse projektist "Maroko 2010". Valitsus on infrastruktuuride arendamisse investeerinud miljardeid dollareid. Valitsuse 2008-2012. aastate investeerimiskava näeb ette 16,3 miljardi USD ulatuses investeeringuid selliste suuremate projektide elluviimiseks nagu Tanger-Medi tööstussadama väljaehitamine ning Tangier-Casablanca kiirraudteeühenduse rajamine, samuti kiirteedevõrgustiku edasi  arendamine ning Casablanca Mohammed V nimelise rahvusvahelise lennujaama laiendamine.